Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне жол саласын реформалау мәселелері бойынша өзгерістер мен**

**толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. «Автомобиль жолдары туралы» 2001 жылғы 17 шілдедегі Қазақстан Республикасының Заңына:

1) 1-бап мынадай мазмұндағы 22-1) тармақшамен толықтырылсын:

«22-1) Қазақстан жол ғылыми-зерттеу институты – автомобиль жолдары жөніндегі уәкілетті мемлекеттік органның қарамағындағы, ғылымды дамыту, автожол саласының нормативтік-техникалық құжаттарын жетілдіру және әзірлеу, автомобиль жолдарын жобалау, салу, жөндеу, күтіп-ұстау кезеңдерінде әзірлемелер мен инновацияларды ендіру шеңберінде ғылыми-техникалық сүйемелдеу жөніндегі функциялар жүктелген заңды тұлға;»;

2) 5-баптың 5-тармағында:

1) тармақшадағы «жөндеуге» деген сөз «ағымдағы жөндеуге» деген сөздермен ауыстырылсын;

4) тармақшадағы «ақылы» деген сөз алып тасталсын;

4) тармақшадағы «оған қызмет көрсетуге байланысты шығыстарды қаржыландыруға бағытталады.» деген сөздер «оған қызмет көрсетуге» деген сөздермен ауыстырылып, мынадай мазмұндағы 5) тармақшамен толықтырылсын:

«5) халықаралық және республикалық маңызы бар жалпыға ортақ пайдаланылатын автомобиль жолдарын салуға, реконструкциялауға, күрделі, орташа және ағымдағы жөндеуге, сондай-ақ күтіп-ұстауға байланысты шығыстарды қаржыландыруға бағытталады.»;

екінші бөліктегі «3) және 4)» деген сөздер «3), 4) және 5)» деген сөздермен ауыстырылсын;

3) 12-баптың 2-тармағында:

мынадай мазмұндағы 14-3), 14-4), 14-5), 14-6) және 14-7) тармақшалармен толықтырылсын:

«14-3) Қазақстан жол ғылыми-зерттеу институты жүзеге асыратын жаңа технологиялар мен материалдарды ендіруді қамтамасыз ету үшін автомобиль жолдары мен жол құрылысжайларын жобалау, салу, реконструкциялау, жөндеу кезінде ғылыми-техникалық сүйемелдеу жөніндегі жұмыстарды ұйымдастыру;

14-4) Қазақстан жол ғылыми-зерттеу институты жүзеге асыратын жаңа технологиялар мен материалдарды ендіруді қамтамасыз ету үшін автомобиль жолдары мен жол құрылысжайларын жобалау, салу, реконструкциялау, жөндеу кезінде ғылыми-техникалық сүйемелдеуді жүргізу қағидаларын бекіту;

14-5) Қазақстан жол ғылыми-зерттеу институты жүзеге асыратын жаңа технологиялар мен материалдарды ендіруді қамтамасыз ету үшін автомобиль жолдары мен жол құрылысжайларын жобалау, салу, реконструкциялау, жөндеу кезінде ғылыми-техникалық сүйемелдеуді жүргізу құнын айқындау;

14-6) Қазақстан жол ғылыми-зерттеу институты жүзеге асыратын жол-құрылыс материалдары мен жаңа технологиялардың бірыңғай базасын жүргізу жөніндегі жұмыстарды ұйымдастыру;

14-7) Қазақстан жол ғылыми-зерттеу институты жүзеге асыратын автожол саласы жұмыскерлерінің біліктілігін міндетті арттыру және оларды қайта даярлау жөніндегі жұмыстарды ұйымдастыру;»;

37) тармақшадағы «Халықаралық және республикалық маңызы бар жалпыға ортақ пайдаланылатын» деген сөздер алып тасталсын;

43) тармақшадағы «ұйымдастыру жатады.» деген сөздер «ұйымдастыру;» деген сөзбен ауыстырылып, мынадай мазмұндағы 44), 45) және 46) тармақшалармен толықтырылсын:

«44) облыстардың жергілікті атқарушы органдарымен бірлесіп автомобиль жолдарын салуға, реконструкциялауға, жөндеуге және күтіп-ұстауға қажетті битум көлемін айқындау;

45) автомобиль жолдарын салу, реконструкциялау, жөндеу және күтіп-ұстау объектілерінің алдағы күнтізбелік кезеңге айлар бойынша бөлінісінде битуммен қамтамасыз етілуіне талдау жүргізу және оның нәтижелерін мұнай өнімдерін өндіру саласындағы уәкілетті органға ұсыну;

46) автомобиль жолдарын салуға, реконструкциялауға, жөндеуге және күтіп-ұстауға арналған битум көлемін қалыптастыру және бөлу тәртібін әзірлеу және бекіту жатады.»;

4) 14-бап мынадай мазмұндағы 6-тармақпен толықтырылсын:

«6. Әзірлеушілер автомобиль жолдарын салуға, реконструкциялауға, күрделі, орташа жөндеуге арналған жобалау-сметалық құжаттаманы әзірлеу кезінде жаңа технологиялар мен материалдарды ендіру бойынша ғылыми-техникалық сүйемелдеу жүргізу үшін жобаны міндетті түрде Қазақстан жол ғылыми-зерттеу институтына жіберуге тиіс.»;

5) 15-баптың 2-тармағында:

екінші бөліктегі «Автомобиль жолдарын ағымдағы және орташа жөндеу жөніндегі жұмыстардан басқа, аяқталған жол жұмыстарын» деген сөздер «Құрылысы аяқталған объектіні» деген сөздермен ауыстырылсын;

мынадай мазмұндағы үшінші бөлікпен толықтырылсын:

«Автомобиль жолдарын ағымдағы және орташа жөндеу жөніндегі жұмыстарды қабылдау автомобиль жолдарын ағымдағы және орташа жөндеу жөніндегі жұмыстарды қабылдау қағидаларына сәйкес жүзеге асырылады.»;

6) 19-4-бап мынадай мазмұндағы 5-тармақпен толықтырылсын:

«5. Автомобиль жолы пайдалануға берілгеннен кейін жұмыстар мен материалдардың сапасына сараптама жүргізуге жол берілмейді.»;

7) 30-баптың 2-2) тармақшасы мынадай редакцияда жазылсын:

«2-2) Қазақстан Республикасы Ұлттық қауіпсіздік комитеті Шекара қызметінің шекара бөлімдерінің (бөлімшелерінің) ғимараттары мен құрылысжайларын, сондай-ақ Мемлекеттік шекара арқылы автомобиль өткізу пункттерін жобалауды және салуды ұйымдастыру;».

2. «Қазақстан Республикасындағы сәулет, қала құрылысы және құрылыс қызметі туралы» 2001 жылғы 16 шілдедегі Қазақстан Республикасының Заңына:

68-бап мынадай мазмұндағы 13-1-тармақпен толықтырылсын:

«13-1. Құрылыс процесі автомобиль жолдары жөніндегі уәкілетті мемлекеттік орган бекіткен жаңа технологиялар мен материалдарды ендіруді қамтамасыз ету үшін автомобиль жолдары мен жол құрылысжайларын жобалау, салу, реконструкциялау, жөндеу кезінде ғылыми-техникалық сүйемелдеуді жүргізу қағидаларына сәйкес жаңа технологиялар мен материалдарды ендіру бойынша ғылыми-техникалық сүйемелдеуге жатады.».

3. «Мұнай өнiмдерiнiң жекелеген түрлерiн өндiрудi және олардың айналымын мемлекеттiк реттеу туралы» 2011 жылғы 20 шілдедегі Қазақстан Республикасының Заңына:

1) 9-бап мынадай мазмұндағы 5-тармақпен толықтырылсын:

«5. Автомобиль жолдары жөніндегі уәкілетті орган:

1) облыстардың жергілікті атқарушы органдарымен бірлесіп автомобиль жолдарын салуға, реконструкциялауға, жөндеуге және күтіп-ұстауға қажетті битум көлемін айқындайды;

2) автомобиль жолдарын салу, реконструкциялау, жөндеу және күтіп-ұстау объектілерінің алдағы күнтізбелік кезеңге айлар бойынша бөлінісінде битуммен қамтамасыз етілуіне талдау жүргізеді және оның нәтижелерін мұнай өнімдерін өндіру саласындағы уәкілетті органға ұсынады;

3) автомобиль жолдарын салуға, реконструкциялауға, жөндеуге және күтіп-ұстауға арналған битум көлемін қалыптастыру және бөлу тәртібін әзірлейді және бекітеді.»;

2) 10-бап мынадай мазмұндағы 2-2) тармақшамен толықтырылсын:

«2-2) облыстардың, республикалық маңызы бар қалалардың және астананың аумағында битумды тұтыну болжамын алдағы күнтізбелік кезеңге айлар бойынша бөлінісінде жасайды, сондай-ақ автомобиль жолдарын салуға, реконструкциялауға, жөндеуге және күтіп-ұстауға арналған битум көлемін бөлуді ұйымдастырады;».

4. «Жол жүрісі туралы» 2014 жылғы 17 сәуірдегі Қазақстан Республикасының Заңына:

1) 68-баптың 1-тармағының 7) тармақшасындағы «болуы негіздер болып табылады.» деген сөздер «болуы;» деген сөзбен ауыстырылып, мынадай мазмұндағы 8) тармақшамен толықтырылсын:

«8) халықаралық және республикалық маңызы бар жалпыға ортақ пайдаланылатын ақылы автомобиль жолдары (учаскелері) бойынша жол жүргені үшін берешегінің болуы негіздер болып табылады.».

2-бап.

Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Президенті**